Utenos Juventus

Utenos „Juventus“ – profesionalus Utenos miesto vyrų krepšinio klubas, įkurtas 2000 m. Nuo 2009 m. klubas dalyvauja Lietuvos krepšinio lygoje (LKL) ir yra vienas iš jos nuolatinių dalyvių. Anksčiau varžėsi ir BBL turnyre.

 Istorija 
 2000–2007: Įkūrimas ir dalyvavimas RKL 

„Juventus“ klubas buvo įkurtas 1999–2000 m. sandūroje. Pirmasis viešas pasirodymas įvyko Naujametiniame Utenos rajono mero taurės turnyre, kuriame komanda užėmė trečiąją vietą. Pradinę komandos sudėtį sudarė kitų sporto šakų atstovai – daugiausia futbolininkai ir vienas rankininkas. Komandą subūrė futbolininkas Nerijus Kuzmickas, tuomet žaidęs Kauno „Inkaras“ ekipoje. Vėliau jis tapo vaikų ir jaunimo treneriu Šiaulių futbolo akademijoje. Kiti komandos nariai tuo metu buvo futbolininkai Egidijus Varnas (Panevėžio „Ekranas“), Tomas Keraitis, Tomas Karvelis ir kiti.

2003–2004 m. sezone „Juventus“ klubas, treniruojamas Rimvydo Vaitkaus, debiutavo Lietuvos krepšinio B lygoje (LKBL) ir užėmė šeštąją vietą. Kitame sezone (2004–2005 m.) komandos vadžias perėmė Mindaugas Kildišius, o klubas, tuomet vadintas „Juventus LKSK“, tapo LKBL čempionu ir įgijo teisę dalyvauti aukštesnėje lygoje – Lietuvos krepšinio A lygoje (LKAL). Visgi dėl biurokratinių kliūčių komanda negalėjo startuoti aukštesniame divizione.

2005–2006 m. sezone „Juventus LKSK“ RKL čempionate iškovojo trečiąją vietą. Kitais metais, 2006–2007 m. sezone, uteniškiai antrą kartą tapo RKL čempionais ir pereinamosiose rungtynėse dėl patekimo į NKL įveikė Kauno „LKKA-Atleto“ ekipą. Tame sezone „Juventus“ taip pat pasiekė trečiąjį LKF Didžiosios taurės etapą, kur po dviejų atkaklių rungtynių nusileido Klaipėdos „Neptūnui“. Treneris Kildišius už pasiektus rezultatus 2007 m. buvo pripažintas geriausiu RKL čempionato treneriu.

 2007–2009: NKL 

2007–2008 m. sezone Utenos komanda debiutavo NKL pirmenybėse. Klubas laimėjo reguliarųjį sezoną (25 pergalės ir 7 pralaimėjimai), o galutinėje turnyro rikiuotėje užėmė ketvirtąją vietą. Tų pačių metų pabaigoje komandos puolėjas Raimondas Ambrulaitis buvo išrinktas „Metų atradimu Lietuvos krepšinyje“, o ekipos strategas Mindaugas Kildišius pripažintas geriausiu NKL sezono treneriu.

2008–2009 m. sezone klubas antrus metus iš eilės reguliariajame sezone užėmė pirmąją vietą, tačiau vėl nepateko į NKL finalą. Po šio sezono iš vyriausiojo trenerio pareigų pasitraukė ilgametis komandos strategas Mindaugas Kildišius, o iki sezono pabaigos ekipai vadovavo jo asistentas Rolandas Urkis.

2009 m. birželio 15 d. buvo nutarta klubą priimti į LKL pagal komercinį principą. „Juventus“ įsipareigojo sumokėti 250 tūkst. litų iki rugsėjo 1 d., o likusią 100 tūkst. litų dalį – iki kitų metų rugsėjo 1 d.

 2009–dabar: LKL 

2009 m. rugpjūčio 20 d. komandos vyriausiuoju treneriu paskirtas Gintaras Kručkauskas.

2009–2010 m. sezonas buvo vienas sėkmingiausių klubo istorijoje – „Juventus“ iškovojo ketvirtąją vietą LKL čempionate.

2010 m. liepos 7 d. trenerio pareigas perėmė Robertas Giedraitis, vadovavęs ekipai 2010–2012 m. laikotarpiu. Jo vadovaujama komanda 2010–2011 m. sezone pakartojo ketvirtąją vietą LKL čempionate ir laimėjo BBL Iššūkio taurę.

2011 m. kovo 19 d. Utenos „Juventus“ triumfavo BBL Iššūkio taurės turnyre.

2012 m. liepos 29 d. vyriausiuoju treneriu tapo Rytis Vaišvila, o 2013 m. birželio 26 d. – Vitoldas Masalskis. Po kelių mėnesių, 2013 m. lapkričio 7 d., komandai pradėjo vadovauti Virginijus Sirvydis.

2014 m. rugpjūčio 1 d. trenerio pareigas perėmė Dainius Adomaitis. Tų pačių metų rugsėjo 30 d. komanda pasiekė istorinę pergalę – 76:75 nugalėjo „Žalgirį“.

2015 m. sausio 21 d. Utenos „Juventus“ laimėjo BBL reguliarųjį sezoną. Tų metų balandžio 2 d. komanda iškovojo BBL bronzos medalius, o birželio 10 d. pirmą kartą istorijoje tapo LKL bronzos medalių laimėtoja. Kitą dieną klubas buvo pripažintas geriausia LKL sezono organizacija. 

2015 m. liepos 22 d. vyriausiuoju treneriu paskirtas Antanas Sireika. Jo vadovaujama komanda 2017 m. vasario 19 d. iškovojo KMT bronzos medalius.

2017 m. birželio 29 d. vyriausiuoju treneriu tapo Gediminas Petrauskas, o vėliau jį pakeitė Žydrūnas Urbonas, kuris klubui vadovavo nuo 2017 iki 2022 m. 

2022 m. komandą trumpam treniravo Nedas Pacevičius, o vėliau – Donaldas Kairys (2022–2023 m.).

2023–2024 m. sezonui ekipai vadovavo serbas Oliver Kostić, o nuo 2024 m. treneriu paskirtas Vytautas Buzas. Netrukus jį pakeitė ilgametis rinktinės strategas Kęstutis Kemzūra.

 Talismanas 

Utenos „Juventus“ nuo 2012 m. turi talismaną vardu Juvis. Tai raudonos spalvos velniukas, avintis mėlynos spalvos sportbačius. Jis dažnai nešiojasi geltonas šakes, kurių forma primena pasagą – tai simbolinė aliuzija į Utenos miesto herbą.

 Klubo pavadinimų kaita 

 2000–2004 m. – Utenos „Juventus“
 2004–2009 m. – Utenos „Juventus LKSK“
 2009–2021 m. – Utenos „Juventus“
 nuo 2021 m. – Utenos „Uniclub Casino – Juventus“
 nuo 2025 m. - Utenos „Juventus“ 

 Dabartinė sudėtis 

 Klubo pasiekimai 

SezonasReguliarusis sezonasAtkrintamosios varžybosBBL/NEBL*VTB lygaEurolyga (1 diviz.)ULEB Europos taurė (2 diviz.)FIBA Čempionų lyga (3 diviz.)FIBA Europos taurė (4 diviz.)2024–25LKL6 vieta1/4––––––2023–24LKL4 vieta1/4–––––– 2022–23 LKL 5 vieta1/4–––––––2021–22LKL6 vieta1/4––––kvalifikacijaatsisakė2020–21LKL4 vietaIV vieta––––––2019–20LKL5 vieta* (sustabdant sezoną)––––––2018–19LKL6 vieta1/4––––––2017–18LKL7 vieta1/4––––grupė (A-6)1/42016–17LKL5 vieta1/4––––top 24 (1/16)–2015–16LKL5 vietaIV vieta––––1/8–2014–15LKL5 vietaIII vietaIII vieta  ––––––2013–14LKL7 vieta1/41/8  ––––––2012–13LKL7 vieta1/4top 16 (H-3)  ––––––2011–12LKL9 vietaNepatekoXI vieta  ––––––2010–11LKL4 vietaIV vietaIššūkioI–––––2009–10LKL4 vietaIV vietaIššūkio1/4–––––2008–09NKL1 vietaIV vieta–––––2007–08NKL1 vietaIV vieta–––––2006–07RKL –I vieta–––––2005–06RKL –III vieta–––––2004–05LKBL1 vietaI vieta–––––2003–04LKBL6 vieta1/4–––––

 Įamžinti marškinėliai 

Utenos „Juventus“ klubas yra įamžinęs žymiausių savo krepšininkų marškinėlius. Numeriai, kuriuos jie vilkėjo, daugiau nebenaudojami klubo rungtynėse:

 Nr. 8  Žydrūnas Urbonas (marškinėliai įamžinti 2012 m. rugsėjo 29 d.)

 Vyriausieji treneriai 

Šiame sąraše pateikiami visi Utenos „Juventus“ vyriausieji treneriai, dirbę aukščiausioje Lietuvos lygoje:

  Gintaras Kručkauskas (2009–2010)
  Robertas Giedraitis (2010–2012)
  Rytis Vaišvila (2012–2013)
  Vitoldas Masalskis (2013)
  Virginijus Sirvydis (2013–2014)
  Dainius Adomaitis (2014–2015)
  Antanas Sireika (2015–2017)
  Gediminas Petrauskas (2017)
  Žydrūnas Urbonas (2017–2022)
  Nedas Pacevičius (2022)
  Donaldas Kairys (2022–2023)
  Oliver Kostić (2023–2024)
  Vytautas Buzas (2024)
  Kęstutis Kemzūra (2024–)

 Garsesni praeityje žaidę žaidėjai 
Šiame sąraše pateikiami visi garsesni, puikiais statistiniais rodikliais pasižymėję ar Lietuvos ar kitų šalių rinktinėse rungtyniavę žaidėjai, kurie praeityje vilkėjo Utenos „Juventus“ marškinėlius:

  Virginijus Praškevičius (2009–2010), rungtyniavo Lietuvos rinktinėje, tapo Europos čempionu.
  Aurimas Kieža (2010–2011), tapo naudingiausiu reguliariojo LKL sezono krepšininku.
  Marius Prekevičius (2010–2011), rungtyniavo Lietuvos rinktinėje.
  Žydrūnas Urbonas (2009–2012), klubo žaidėjas, treneris, prezidentas.
  Nerijus Varnelis (2012–2013), ilgametis LKL krepšininkas.
  Ejike Ugboaja (2013), Nigerijos rinktinės krepšininkas.
  Jeremy Hazell (2013–2014), naudingiausias ir rezultatyviausias 2013–2014 m. sezono komandos krepšininkas.
  Rashaun Broadus (2014–2015), svarbus bronzinės 2014–2015 m. komandos krepšininkas.
  Lee Anthony Humphrey (2014–2015), dukart NCAA čempionas, žaidęs Floridos universiteto komandoje.
  Rolandas Alijevas (2015–2016), Lietuvos jaunimo rinktinių prizininkas, BBL čempionas.
  Spencer Butterfield (2015–2016), naudingiausias ir rezultatyviausias 2015–2016 m. sezono krepšininkas.
  Dainius Šalenga (2016–2017), rungtyniavo Lietuvos rinktinėje, tapo Europos čempionu, penkiskart LKL čempionas ir dukart vicečempionas. Triskart BBL čempionas.
  Carl Lindbom (2017), Suomijos rinktinės krepšininkas.
  Maksym Korniienko (2017–2018), Ukrainos rinktinės krepšininkas.
  Dino Pita (2018), Švedijos rinktinės krepšininkas.

 „Juventus“ krepšinio lyga 

2012 m. Utenos „Juventus“ klubo iniciatyva Utenos regione buvo įkurta moksleivių „Juventus“ krepšinio lyga, kurioje dalyvauja 9–12 klasių mokinių komandos iš šešių Utenos regiono rajonų.

Oficiali „Juventus“ krepšinio lygos svetainė

 Nuorodos 
 UTENOSJUVENTUS.LT – Oficiali klubo svetainė
 LKL.LT – informacija apie klubą 

Kategorija:Lietuvos krepšinio klubai
Kategorija:Utenos sportas